शरणार्थियों ने आगे यह भी बताया कि उपरोक्त मुस्लिम नेता राहत सामग्री और नकद का भी घोटाला करता है। इसी दौरान उस मुस्लिम नेता का एक रिश्तेदार वहां आया और लोगों को चिल्ला-चिल्लाकर डांटने लगा। उसकी झल्लाहट की वजह यह थी कि शरणार्थी, मायावती के जन्मदिवस के उपलक्ष्य में लखनऊ की रैली में जाने से कतरा रहे थे। लोगों ने काफी बहाने बनाये मगर आखिरकार दर्जनों पकड़े गए और इन लोगों को जानवरों की तरह ट्रैक्टर-ट्राली में लाद दिया गया। उनके जाने के बाद औरतों ने गुस्से में कहा कि ये लोग हमारे मर्दों को रैली के लिए ले गए मगर अब उनकी हिफाजत कौन करेगा ?